Caudron C.280 Phalène

Caudron C.280 Phalène (pranc. "Kandis") buvo civilinis orlaivis, XX a. ketvirtame dešimtmetyje sukurtas ir gamintas Prancūzijoje, įmonės Société des avions Caudron. Vieną tokį orlaivį 1936 m. įsigijo Lietuvos aeroklubas.

 Konstrukcija 
Konstrukciškai tai buvo tradicinės konfigūracijos aukštasparnis spyrinis monoplanas. Piloto ir dvejų - trijų keleivių vietos (pirmuosiuose modeliuose - piloto ir keleivio vietos priekyje, viena keleivio vieta - gale, vėliau gale pradėtos montuoti dvejos sėdynės)Caudron C.280 Phalene, Aviastar.org buvo įrengtos uždarame salone. Orlaivio konstrukcija buvo ištisa medinė (kituose šaltiniuose - liemuo iš metalinių vamzdelių sparnai - mediniaiAšmenskas, V., "Lietuvos aero klubas 1927-1940 metais", Vaga, 2007 arba - visas fiuzeliažas - medinis, išskyrus iš plieno vamzdelių suvirintą uodegą), spanų spyriai - iš diuraliuminio priekinis fiuzeliažas aptrauktas fanera, likusi orlaivio dalis - aptraukta audiniu. Važiuoklė - fiksuota su alyvos-pneumatiniais amortizatoriais ir galine pačiūža. Lėktuvo sparnai buvo sulankstomi atgal, tokiu atveju eleronai buvo atlenkiami į viršų.

Šis modelis buvo populiarus tarp civilių pirkėjų, tiek Prancūzijoje, tiek ir už jos ribų. Prie to prisidėjo ir gamintojo surengti reklaminiai tolimi skrydžiai. Orlaiviu susidomėjo ir Prancūzijos kariuomenė, įsigijusi 51 vnt. šių orlaivių, priklausomai nuo modifikacijos gavusių indeksus C.400 ir C.410. Vienas orlaivis, modelis C.286, įsigytas Ispanijos Respublikos civilinio operatoriaus, Ispanijos pilietinio karo metu buvo užgrobtas frankistų pajėgų ir buvo naudojamas kaip ryšių lėktuvas.

 Lietuvoje 
miniatiūra|Lietuvos aeroklubo lėktuvas Caudron C.280 Phalene, LY-LAU, po 1930 m. kovo mėn.
Lietuvos aeroklubas 1936 m. iš garsaus prancūzų lakūno D. Kosto (pranc. D. Costes) įsigijo padėvėtą keturvietį Caudron C.280. Lėktuvas į Kauną iš Paryžiaus buvo parskraidintas 1936 m. kovo 17 d. Pradžioje planuota lėktuvą naudoti komerciniams keleivių pervežimams tarp Kauno ir Palangos, bet vėliau jis buvo naudojamas apžvalginiams skrydžiams, ypač LAK organizuojamų aviacijos švenčių metu. 1936 m. birželio 7 d. (arba rugpjūčio 16 d. - šaltinio autorius pateikia dvi datas) aviacijos šventės Palangoje metu iš jo atliktas vienas pirmųjų Lietuvos aeroklubo parašiutininko šuolių parašiutu.Ašmenskas, V., "Parašiutų sportas // "Lietuvos aero klubas 1927-1940 metais", Vaga, 2007

LAK'o "Caudron Phalene" turėjo žvaigždinį oru aušinamą 175 AG galios variklį "Hispano-Suiza 5R". Orlaivis buvo ištisai nudažytas oranžine spalva, (nors vėlesnėse nuotraukose matoma išilgai fiuzeliažo einanti šviesi juosta), kabina aprūpinta aklojo skridimo prietaisais, turėjo "kabančią" vairalazdę (pritvirtintą prie lubų). Lėktuvas buvo registruotas numeriu LY-LAU. Orlaivis buvo naudojamas iki sovietinės okupacijos; 1940 m. liepos mėn. kartu su kitais LAK lėktuvais ir sklandytuvais iš Kauno šis lėktuvas buvo nuskraidintas į Aukštagirio sklandymo mokyklą,Streikūnas, J, "Iš piloto dienoraščio, J.Steikūnas skraidina sklandytuvus Aukštagirin", „Lietuvos Sparnai“ 1940 m. Nr. 14, Plieno sparnai.lt kur buvo išmontuotas ir angare buvo laikomas iki vokiečių okupacijos.Jašiūnas, E, "Mačiau paskutines Lietuvos aero klubo dienas" - Stasys Čekanauskas prisimena..., Plieno Sparnai Nr. 4 Čikaga, 1974 m. Vokietijos kariškiai šį lėktuvą pervežė į Kirtimų aerodromą, surinko, tačiau po keleto skrydžių jis buvo apgadintas ir toliau neremontuotas.
 Variantai 
miniatiūra|Caudron C.286 su sulankstytais sparnais nuotrauka. Žurnalas "L'Aerophile", 1932 mminiatiūra|Caudron C.280 Phalène, "L'Aerophile" 1938 m. vasarisminiatiūra|Ispanijos pilietiniame kare frankistų naudotas C.286
 C.280 – pradinė versija, varoma 101 kW (135 AG) Salmson 9Nc radialiniu varikliu. Pastatyti 5 vnt.
 C.280/6 Phalène – pakeista uodega, variklis - Salmson 9Nc. Vienas vnt.Caudron C.280/6 'Phalène', https://www.aviafrance.com/caudron-c-280-6-phalene--aviation-france-10164.htm
 C.280/9 Phalène – fiuzeliažas pailgintas 20 cm, variklis - Salmson 9nc. Pastatyti 3 vnt.
 C.282 Phalène – varomas 100 AG (75 kW) galios varikliu Renault 4Pci. Pastatyta 11 vnt.
 C.282/2 Phalène IV – varomas 120 AG (89 kW) galios varikliu Renault 4Pdi. 21 vnt.
 C.282/3 Phalène – sukurtas C.282 pagrindu su mažesniu kuro baku ir Renault 4Pdi varikliu. 1 vnt.
 C.282/4 Super Phalène – su dvigubu valdymu, automatiniais užsparniais, Renault 4Pdi varikliu. 10 vnt.
 C.282/7 Super Phalène – su Renault 4Pdi varikliu. 1 vnt.
 C.282/8 – pagrindinis serijinis modelis su prailgintu fiuzeliažu ir didesniais degalų bakais. Varomas 108 kW (145 AG) galios Renault 4Pdi varikliu. Pagaminti 89 vnt.
 C282/9 –  su 140 AG (100 kW) galios Renault 4Pei varikliu. Pastatyti 6 vnt.
 C.282/10 – varomas Renault 4Pei varikliu su Merville serijos 601 propeleriu. Pastatyta 10 vnt.
 C.286 Phalène VI – varomas 105 AG (78 kW) galios de Havilland Gipsy III varikliu. Pastatytas 1 vnt.
 C.286/2 Phalène VI – varomas 120 AG (89 kW) galios de Havilland Gipsy Major I, taip pat su užapvalintais sparnų galais. Pastatyta 11 vnt.Caudron C.286/2 'Phalène', https://www.aviafrance.com/caudron-c-286-2-phalene--aviation-france-9722.htm
 C.286/2S4 Super Phalène ir C.286/3S4 Super Phalène“ – specialios prabangios versijos, varomos varikliu „de Havilland Gipsy Major I“. Pastatyti trys.
 C.282/4 Super Phalène – C.280/6 variantas su modifikuota uodega bei su "Gipsy Major I" varikliu. pastatyti 5 vnt.
 C.286/5 Super-Phalène – modifikuoti sparnai ir uodega, varomas "Gipsy Major I". Pastatytas 1 vnt.Caudron C.286/5 'Super-Phalène', https://www.aviafrance.com/caudron-c-286-5-super-phalene--aviation-france-9847.htm
 C.286/6 Super-Phalène – variantas C.286/5 pagrindu su Merville 501 sraigtu. Pastatyti 5 vnt.Caudron C.286/6 'Super-Phalène', https://www.aviafrance.com/caudron-c-286-6-super-phalene--aviation-france-9846.htm
 C.286/7 Super- Phalene – su  kintamo žingsnio sraigtu "Ratier 1175". Pastatyti 8 vnt.
 C.286/8 Super-Phalène – prailgintas fiuzeliažas, varomas "de Havilland Gipsy Major" varikliu. Pastatyti 4 vnt.Caudron C.286/8 'Phalène', https://www.aviafrance.com/caudron-c-286-8-phalene--aviation-france-10104.htm
 C.286/9 Super-Phalene – su šiek tiek sutrumpintu fiuzeliažu. Pastatytas 1 vnt.Caudron C.286/9 'Phalène', https://www.aviafrance.com/caudron-c-286-9-phalene--aviation-france-10312.htm
 C.289/9 – varomas 112 kW (150 AG) galios radialiniu varikliu "Hispano-Suzia 5Q". Pastatyti 5 vnt.Caudron C.289/9 "Phalene", https://www.aviafrance.com/caudron-c-289-9-phalene--aviation-france-10221.htm
 C.344 Phalène Junior - lengvesnis (245 kg) ir trumpesnis (5,55 m) vienvietis arba dvivietis (keliamoji galia - 100 kg) modelio C.280 varintas (pranc. "avionette"), su 33 AG galios Chaise 4E varikliu, atitinkantis dabartinės ULO klasės reiklavimus (1 vnt).Caudron C.344 'Phalène Junior', https://www.aviafrance.com/caudron-c-344-phalene-junior--aviation-france-9961.htmCaudron C.344 'Phalène Junior', http://www.peanut-scale.fr/cervia/38p854.pdf
 C.400 – karinė versija. Prancūzijos karinių oro pajėgų užsakymu pagaminta 40 vnt..
 C.401 – pokario metais keletas C.400 modifikuotų civiliniam naudojimui.
 C.410 – karinė versija, varoma 104 kW (140 AG) galios stūmokliniu varikliu "Renault 4Pdi". Pastatyta 11 vnt.

 Operatoriai 



 Force Publique (policija)



 Civilinis operatorius – Caudron C.286, registruotas EC-ZZZ



 Civilinis operatorius – Lietuvos aeroklubas – 1 orlaivis"LAK lėktuvai". Plieno sparnai.



 Ispanijos valstybės (frankistų) karinės oro pajėgos



 Prancūzijos karinės oro pajėgos

 Specifikacijos (C.282/6) 
miniatiūra|Caudron C.286. Projekcija iš 3 perspektyvų, "L'Aerophile", 1932 m

 Įgula: 1 pilotas
 Keliamoji galia: 2-3 keleiviai
 Ilgis: 8,25 m
 Sparnų mojis: 11,62 m
 Aukštis: 2,05 m
 Sparno plotas: 25,4 m²
 Svoris: 
 tuščio: 1100 kg
 maksimalus kilimo: 550 kg
 Variklis: 1 × Renault 4Pdi, 108 kW (150 AG)

 Greitis: 
 maksimalus: 185 km/h (115 mylių per val., 100 mazgų)
 kreiserinis: 155 km/h (96 mylios per valandą)
 Skrydžio nuotolis: 850 km (528 mylios, 459 jūrmylės)
 Skrydžio lubos: 4 500 m (14 750 pėdų)

 Bibliografija 

 (FR) Caudron C.280 "Phalene", Aviafrance.com
 (EN) Caudron C.280 Phalene, Aviastar.org
 (LT) Ašmenskas, V., "Lietuvos aero klubas 1927-1940 metais", Vaga, 2007
 (LT) Ašmenskas, V., "Parašiutų sportas // "Lietuvos aero klubas 1927-1940 metais", Vaga, 2007
 (LT) Jašiūnas, E, "Mačiau paskutines Lietuvos aero klubo dienas" - Stasys Čekanauskas prisimena..., Plieno Sparnai Nr. 4 Čikaga, 1974 m.
 (LT) "LAK lėktuvai". Plieno sparnai.
 (EN) Michael J. H. Taylor, , Londres, Studio Editions, 1989, 240 p.
 (EN) Simpson, Rob (Summer 2022). "The Moth Killer! Caudron's Cabin Tourers". Air-Britain Aviation World. pp. 88–91. ISSN 1742-996X.
 (LT) Streikūnas, J, "Iš piloto dienoraščio, J.Steikūnas skraidina sklandytuvus Aukštagirin", „Lietuvos Sparnai“ 1940 m. Nr. 14, Plieno sparnai.lt

 Išnašos 

 Literatūra 


Kategorija:Aukštasparniai
Kategorija:Caudron orlaiviai
Kategorija:Monoplanai
Kategorija:Keleiviniai lėktuvai
Kategorija:Lietuvos aeroklubas